આ જેલના ઇતિહાસ પ્રમાણે એ ઘાણીથી લગભગ ૨૦ ફૂટના અંતરે એક થાંભલો હતો તેને ટિકટિકી તરીકે ઓળખવામાં આવતો. અહીં જે ક્રાંતિકારી ઘાણીએ ફરતો હોય અને દિવસમાં ત્રીસ શેર તેલ નાળિયેરમાંથી ના કાઢી શકે તેને આ ટિકટિકી તરીકે ઓળખવામાં આવતા થાંભલે બાંધવામાં આવતો અને અંગ્રેજ જેલર ડેવિડ બેરી તે ક્રાંતિકારીના ઉઘાડા શરીર પર કોરડા વીંઝતો, પરંતુ એ યાતના ભોગવતા એ માર ખાતા પણ ‘વંદે માતરમ્- ભારત માતા કી જય અને ઇન્કિલાબ ઝિંદાબાદ’ના નારા પોકારતાં એ યાતનાઓ સાંભળનાર જેલની એ દીવાલો આજે પણ આંસુ સારી રહી છે. હા, એ ભારત માતા કી જય અને વંદે માતરમ્ના નારાઓ અને યાતનાઓભર્યા દર્દને સાંભળવા માટે હૃદય જોઈએ.